Pirkimo specialiųjų sąlygų 2 priedas

TIEKĖJŲ PAŠALINIMO PAGRINDAI
Perkančioji organizacija pašalina tiekėją iš Pirkimo procedūros, jeigu nustato bent vieną iš šių aplinkybių:
1. Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame Pirkime, ir Perkančioji organizacija dėl to turi įtikinamų duomenų (VPĮ 46 straipsnio 4 dalies 1 punktas).
2. Tiekėjas Pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar Perkančiosios organizacijos sprendimus ir šių sprendimų pakeitimas prieštarautų VPĮ nuostatoms (VPĮ 46 straipsnio 4 dalies 2 punktas).
3. Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti (VPĮ 46 straipsnio 4 dalies 3 punktas).
4. Tiekėjas per paskutinius vienus metus iki pasiūlymo pateikimo termino pabaigos nuslėpė informaciją apie atitiktį Pirkimo dokumentuose nustatytiems reikalavimams arba pateikė melagingą informaciją apie atitiktį šiems reikalavimams, ir dėl to Perkančioji organizacija gali tai įrodyti bet kokiomis teisėtomis priemonėmis, arba tiekėjas dėl melagingos informacijos pateikimo buvo pašalintas iš viešojo pirkimo procedūros ar jam buvo priimtas įsiteisėjęs teismo sprendimas, kuriuo pripažinta, kad tiekėjas pateikė melagingą informaciją, VPĮ 46 straipsnio 4 dalies 4 punkte nustatyta tvarka (VPĮ 46 straipsnio 4 dalies 4 punktas).
5. Tiekėjas Pirkimo metu ėmėsi neteisėtų veiksmų, siekdamas daryti įtaką Perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą Pirkimo procedūroje, ar teikė klaidinančią informaciją, kuri gali daryti esminę įtaką Perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Perkančioji organizacija gali tai įrodyti bet kokiomis teisėtomis priemonėmis (VPĮ 46 straipsnio 4 dalies 5 punktas).
6. Tiekėjas yra padaręs esminį pirkimo sutarties, sudarytos su Perkančiąja organizacija ar kitu perkančiuoju subjektu, pažeidimą, dėl kurio per pastaruosius 3 metus buvo nutraukta pirkimo sutartis arba priimtas galutinis teismo sprendimas, arba pritaikytos kitos panašios sankcijos (VPĮ 46 straipsnio 4 dalies 6 punktas).
Perkančioji organizacija, prieš priimdama sprendimą pašalinti tiekėją iš Pirkimo procedūros, įvertina VPĮ nustatytas tiekėjo apsivalymo galimybes ir suteikia tiekėjui galimybę pateikti paaiškinimus bei įrodymus, kai tai numatyta VPĮ.

